CELEX: 62009TN0455
Language: el
Date: 2009-11-07 00:00:00
Title: Υπόθεση T-455/09: Προσφυγή της 7ης Νοεμβρίου 2009 — Jiménez Sarmiento κατά ΓΕΕΑ — Robin κ.λπ. (Q)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/57
            
         Προσφυγή της 7ης Νοεμβρίου 2009 — Jiménez Sarmiento κατά ΓΕΕΑ — Robin κ.λπ. (Q)
   (Υπόθεση T-455/09)
   2010/C 24/102
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: Vicente J. Jiménez Sarmiento (Μαδρίτη, Ισπανία) (εκπρόσωπος: P. Ma García-Cabrerizo del Santo, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Michel Robin (Lasnes, Βέλγιο), Daniel Falzone (Waterloo, Βέλγιο), Maxime Monseur (Tamines, Βέλγιο)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να αναγνωρίσει ότι, κατ’ εφαρμογή του άρθρου 70 του κανονισμού εφαρμογής του κανονισμού για το κοινοτικό σήμα, η τετράμηνη προθεσμία για την κατάθεση του εγγράφου παράθεσης των λόγων της διοικητικής προσφυγής κατόπιν της οποίας ασκήθηκε η παρούσα προσφυγή έληξε στις 16 Μαΐου 2009, οπότε, αφού η ημέρα αυτή ήταν Σάββατο, η κατάθεση αυτή πραγματοποιήθηκε νόμιμα στις 18 Μαΐου 2009,
            
         
               —
            
            
               επικουρικά, εφόσον δεν δεχτεί το παραπάνω αίτημα, να αναγνωρίσει ότι το σφάλμα του προσφεύγοντος κατά τον υπολογισμό της εν λόγω προθεσμίας ήταν συγγνωστό,
            
         
               —
            
            
               αφού δεχτεί ένα από τα παραπάνω δύο αιτήματα, να ακυρώσει την απόφαση του τμήματος προσφυγών του ΓΓΕΑ στην υπόθεση R 0312/2009-4, της 7ης Σεπτεμβρίου 2009, να αναγνωρίσει ότι το επίμαχο έγγραφο παράθεσης των λόγων της διοικητικής προσφυγής κατατέθηκε εμπρόθεσμα και να επιβάλει στο τμήμα προσφυγών του ΓΕΕΑ την υποχρέωση να το εξετάσει επί της ουσίας.
            
         
      Ισχυρισμοί και κύρια επιχειρήματα
   
   
      Αιτούντες την καταχώριση του κοινοτικού σήματος: Michel Robin, Daniel Falzone και Maximo Monseu.
   
      Σήμα προς καταχώριση: Το εικονιστικό σήμα που συνίσταται στο γράμμα Q, γραμμένο πλάγια και με μια σκούρα γραμμή στο κάτω μέρος (αίτηση αριθ. 4 804 266), για προϊόντα των κλάσεων 18, 25 και 28.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο προσφεύγων.
   
      Αντιταχθέν σήμα ή σημείο: Το ισπανικό εικονιστικό σήμα που περιέχει το λεκτικό στοιχείο «quadrata» (αίτηση αριθ. 1 770 312), για προϊόντα της κλάσης 25.
   
      Απόφαση του τμήματος ανακοπών: Απόρριψη της ανακοπής ως απαράδεκτης.
   
      Απόφαση του τμήματος προσφυγών: Απόρριψη της προσφυγής ως απαράδεκτης.
   
      Λόγοι ακυρώσεως: Εσφαλμένη ερμηνεία και εφαρμογή του κανόνα 70 του κανονισμού (ΕΚ) 2868/1995, της 13ης Δεκεμβρίου 1995, περί της εφαρμογής του κανονισμού για το κοινοτικό σήμα, απόκλιση της προσβαλλόμενης απόφασης από την πάγια πρακτική του καθού και ύπαρξη συγγνωστού σφάλματος του προσφεύγοντος.